LAMMUTUS

Lammutustööde teostamisel tuleb järgida alljärgnevate normdokumentide nõudeid:

- Tallinna jäätmehoolduseeskiri (Tallinna Linnavolikogu 08.09.2011 määrus nr 28).

- Tallinna jäätmehoolduseeskiri § 41 „Ohtlike ehitusjäätmete käitlemine“

- Keskkonnaministri 21.04.2004 määrus nr 22 "Asbesti sisaldavate jäätmete käitlusnõuded"

- Vabariigi Valitsuse määrus 11.10.2007 nr 224 "Asbestitööle esitatavad töötervishoiu ja

tööohutuse nõuded"

- Asbestitöödele esitatud töötervishoiu ja tööohutuse nõuded

- Töövahendi kasutamise töötervishoiu ja tööohutuse nõuded

- Töötervishoiu ja tööohutuse nõuded ehituses

- Jäätmeseadus

Lammutus

Ehitisregistri andmetel asub krundil 55,2 m2

suuruse ehitisealuse pinnaga elamu (ehr kood

............) ja kasvuhoone (ehr kood ...............) ehitisealuse pindalaga 23,8 m2

.

Olemasolevad hooned kuuluvad käesoleva menetluse mahus lammutamisele.

Lammutustööde korraldamine

Enne lammutustööde algust ühendada lammutatavad hooned lahti võrkudest (elekter, vesi,

kanalisatsioon, side).

Ohutuse tagamiseks tuleb piirata kogu lammutustööde tsoon. Lammutustöödel järgida

tööohutuse nõudeid. Asbesti eemaldustöid tohib teha vastavat litsentsi omav lammutusfirma.

Lammutustöid peab juhtima, ajutise toestuse paigaldamist juhendama ja ajutise toestuse

korrasolekut kontrollima pädev eriharidusega vastutav töödejuhataja.

Lammutustöödel kasutada ainult selleks otstarbeks ettenähtud tööriistu. Konstruktsioonide

lammutamist alustada konstruktsiooni (seina) ülemisest tsoonist. Lammutustööde läbiviimise ajal

on teiste tööde läbiviimine võimalikus varingutsoonis keelatud.

Utiliseerimisele kuuluvad lammutusjäätmed sorteerida vastavalt kehtivale Tallinna

jäätmehoolduseeskirjale (Tallinna Linnavolikogu 08.09.2011 määrus nr 28). Jäätmed anda üle

vastavat jäätmekäitlusluba omavale jäätmekäitlejale. Vältida suure gabariidiga lammutusjäätmete

kuhjamist objektile.

Lammutusjäätmete teisaldamisel kasutada mittetolmavaid meetodeid (prügitorud, koormate

katmine, tolmu sidumine veega jne)

Keelatud on kandvate konstruktsioonide (talad, postid, kandvad seinad) omavoliline

lammutamine. Võimalusel tuleb vältida kahjude tekkimist hoonet ümbritsevale haljastusele.

Ohutustehnika

Lammutustööde läbiviimisel lähtutakse üldistest tööohutusnõuetest lammutustööde

teostamiseks. Kõik platsil viibivad isikud peavad kandma kaitsekiivreid. Konstruktsioonide käsitsi

lammutamisel on allpool lammutatavat kõrgusjärku viibimine keelatud. Tööohutuse tagamisel

lähtuda kehtivatest seadusaktidest.

Lammutatavad konstruktsioonid

Käesolevate töödega lammutatakse olemasolev elamu ja kõrvalhoone täies mahus.

- Põrandad – puitpõrandad

- Välisseinad – puit ja krohv

- Katus – puit ja eterniit

- Avatäited – puitaknad ja puituksed

Lammutusjäätmete jäätmekava:

Jäätmekäitlus – jäätmete hinnanguline kogus ja koostis.

Kogused on orienteeruvad ning täpsustuvad lammutamise käigus. Peale lammutus- ja ehitustööde

lõpetamist, ehitise kasutusloa taotlemisel vormistatakse jäätmeõiend ja kinnitatakse Tallinna

Strateegiakeskus Linna ettevõtlusteenistuse ringmajanduse osakonnas. Selle jaoks kogutakse

kokku kõik lammutus- ja ehitustööde ajal jäätmete üleandmis-vastuvõtu aktid.

